runetrust/blame-folketinget-dk huggingface dataset:
Martin Lidegaard (RV), 2019-03-28:
Den er enestående at tre grunde: Vi ved, at der var tale om en forbrydelse, der blev begået – det ved vi med sikkerhed; vi ved også, at det er den værste forbrydelse, der er blevet begået i efterkrigstiden, hvilket hr. Søren Søndergaard var inde på; og vi ved, at den er uopklaret.
Jens Rohde (KD), 2021-05-04:
Men, hr. Dennis Flydtkjær, det er jo derfor, at det her instrument som en midlertidig foranstaltning er godt, fordi det er fleksibelt og det er noget, der kan løse en midlertidig problemstilling, i stedet for at vi skal til at lave noget, som fuldstændig strukturelt ændrer på tingene.
Morten Bødskov (S), 2013-05-08:
Det er sådan, at når der stilles den her type onsdagsspørgsmål, forberedte § 20-spørgsmål, svarer ministeren på det, der så at sige bliver spurgt om, og det er det skriftlige spørgsmål, der er oversendt i fredags, som jeg har svaret på.
Leif Lahn Jensen (S), 2019-04-23:
Jeg synes langt hellere, vi skal have fokus på jobcentrenes kontakt til virksomhederne, så de netop kan fortælle dem, at der er rigtig mange dygtige og flittige folk blandt de arbejdsløse, og de kan endda have nogle af dem med ud til virksomheden, så de også kan se, at det er fuldstændig rigtigt.
Ole Birk Olesen (LA), 2015-12-04:
Kan jeg få hr. Pelle Dragsted til at bekræfte, at registreringsafgiften på en Volvo V70 stationcar til familien fortsat vil være på 265.000 kr., efter at afgiften er blevet sænket med det her lovforslag, mens registreringsafgiften på en up!, som hr. Pelle Voigt ... hr. Pelle Dragsted bekymrer sig om, fortsat vil være på 20.000 kr.?
Svend Erik Hovmand (V), 2004-04-28:
Jeg vil gerne sige om den generelle problemstilling i forbindelse med tvivl eller uenighed mellem to lande om dobbeltbeskatning, at der i skattelovgivningen allerede findes de muligheder, som er nødvendige for, at sådanne situationer kan håndteres hensigtsmæssigt i forhold til de danske skatteydere, der er involveret.
John Dyrby Paulsen (S), 2008-03-28:
Skal det forstås sådan, at når vi har et område, hvor der eksisterer noget skattespekulation - jeg er enig i, at man godt kan finde eksempler på det - så sletter man i virkeligheden fuldstændig den regel på det område, for så har vi lukket hullet eller muligheden for skattespekulation?
Ole Hækkerup (S), 2013-03-19:
Der står, at Justitsministeriet er enig med Rigsadvokaten i, at adgangen til hemmelig ransagning bør udvides til også at omfatte efterforskning af alle overtrædelser under særlig skærpende omstændigheder: Våbenlovgivningen, efterforskning og røveri, menneskehandel, menneskesmugling, overtrædelse af særlig grov karakter af skatte-, toldog afgifts- eller tilskudslovgivning og tyveri af særlig grov beskaffenhed.
Johs. Poulsen (RV), 2006-02-07:
Det er jo ikke sådan, at Coca Cola, fordi de klarer sig godt, holder op med at investere i markedsføring, og derfor tror vi også, at vi i den her sammenhæng, altså i turismesammenhæng, skal sige, at markedsføring fortsat er nødvendig også fremover og måske i endnu højere grad og måske over for nye målgrupper.
Merete Riisager (LA), 2018-10-24:
I regeringen har vi understøttet de frie skolers mulighed for at yde den nødvendige støtte ved at øge det tilskud til de frie skoler, der er målrettet elever med behov for særlig støtte, nemlig den såkaldte sociale koblingsprocent, som blev indført med finanslovsaftalen fra 2017.
Lotte Bundsgaard (S), 2001-02-28:
En boligpolitisk ordfører i det her Folketing, hr. Jens Hald Madsen, er meget interesseret i, at vi skal have en varieret boligmasse, er meget interesseret i, at der er boliger nok til alle, det står selv samme hr. Jens Hald Madsen og siger i dette Folketing, men modsat udtaler han til Berlingske Tidende den 21. februar i år, at der i hvert fald ikke skal være almene boliger i den kommune, hvor han agter at blive borgmester.
Anders Fogh Rasmussen (V), 2004-02-18:
Jeg siger som en generel betragtning, at jeg synes, at når man sidder som ledere af større virksomheder, der rager op i landskabet og er eksempler for andre, må man godt have nogle supplerende betragtninger om ret og rimelighed med i billedet. Jeg taler ikke om moral, jeg taler om ret og rimelighed, og det tror jeg faktisk der er ganske mange i dette samfund som er enig med mig i.
Poul Nødgaard (DF), 2006-04-06:
Dansk Folkeparti vil lægge stemmer til, at vi har et godt og velfungerende Danmark, specielt velfungerende kommuner, hvor man især er i stand til at yde en god omsorg for vores ældre medborgere, og vi har ikke nogen plan om at skære ned i noget som helst.
Marianne Pedersen (V), 2003-05-26:
I 2002 pålagde Folketinget regeringen i vedtagelse nr. 74 ved udarbejdelse af den nye regionale vækststrategi at prioritere indsatsen i de dele af landet, der er dårligst stillede, f.eks. på Bornholm, Lolland-Falster, det sydfynske område og visse dele af Nord- og Nordvestjylland.
Lone Loklindt (RV), 2014-11-25:
Naturen har længe været under pres af mere og mere intensiv landbrugsdrift, af grænseoverskridende luftforurening og udvaskning af næringsstoffer, og da kommissionen barslede i april 2013, var en af de bemærkelsesværdige anbefalinger at etablere en naturfond som et offentlig-privat partnerskab om at skabe projekter til genopretning og udvikling af lokale naturområder og dermed sikre en mere mangfoldig natur og bedre muligheder for oplevelser rundtomkring i den skønne danske natur.
Per Clausen (EL), 2011-10-06:
Jeg vil godt spørge fru Ellen Trane Nørby, om ikke det, som Børsen i dag kunne skrive, er rigtigt: at vi kan forvente, at der vil være 200.000 arbejdsløse til næste år, at der vil være et underskud på statsbudgetterne på 118 mia. kr., og at det er det Danmark, fru Ellen Trane Nørby og VK overlader til os andre.
Lisbeth Bech Poulsen (SF), 2016-05-17:
Det er derfor, jeg sagtens forstår ordførerens vurdering af det, som er, at der er blevet skabt en præcedens ved domstolene, men vi trænger også til at få det skrevet ind i loven, fordi det tydeligvis ikke gør nok ved den praksis, der er i dag.
Zenia Stampe (RV), 2021-05-04:
Hvis man havde gjort det på de her arealer, Naturstyrelsen har ved Mols Bjerge, så havde man jo også fundet ud af, at der var noget helt galt, for det var jo ikke kun ét dyr, der led; det var jo en hel bestand, der sultede på grund af den hårde vinter, som Naturstyrelsen så på en eller anden måde ikke helt havde taget højde for i sin forvaltning.
Line Barfod (EL), 2002-10-31:
Ensartede hygiejnestandarder vil helt naturligt indgå i kontrakterne fremover og kan forhåbentlig forebygge, at der sker smuttere af den slags, selv om det bedste selvfølgelig ville være, at der var rengøringspersonale nok, og det var sikret gode arbejdsforhold, så det også havde tid til at tage sig af de kvadratcentimeter, der ikke lige er kommet med i kontrakterne.
Morten Østergaard (RV), 2019-10-03:
Det vil sige, at Det Radikale Venstre står ved alle de aftaler, vi har lavet, og ikke mindst dem, vi lige har lavet, som er under indfasning, for vi lavede dem jo med et formål, nemlig at styrke aktiekulturen i Danmark og styrke investeringsgrundlaget for nye virksomheder, og derfor står vi ved alle de aftaler, vi har lavet.
Kim Aas (S), 2025-12-09:
Jeg kunne næsten forstå på ordføreren, at det private skal tage over, fordi kommunerne ikke kan gøre det, men det giver jo lidt sig selv, at hvis Liberal Alliance ønsker at udhule de tilskud, der er, eller den økonomi, der i kommunerne, vil man få nogle kommuner, som får svært ved at klare det.
Thomas Jensen (S), 2017-03-23:
Dereguleringen fra 1980'erne og op til 00'erne betød, at skruppelløse spekulanter kunne starte den finansielle krise, som derefter udviklede sig videre til en realøkonomisk og social krise med arbejdsløshed, hvor almindelige lønmodtagere mistede deres pensioner og livsopsparinger.
Kristian Jensen (V), 2017-09-07:
Regeringen vil styrke infrastrukturen til gavn for borgere og virksomheder ved bl.a. at sænke prisen for at krydse Storebælt, skabe mulighed for i myldretidstrafikken at køre i nødsporet på den Vestfynske Motorvej, begynde opgraderingen af E45 langs Østjylland og sikre højere hastighed på en række udvalgte landeveje og motorveje og ved at investere i muligheden for hastighedsopgradering.
Tina Petersen (DF), 2007-05-03:
Dansk Folkeparti synes, at forslagene peger i en positiv retning, men vi kan ikke støtte forslagene med en begrundelse, som vi synes er simpel: Diskussionen om at sætte brint på dagsordenen er foregået det sidste par år, og det er altid dejligt, når nogle partier tager initiativ til nye forslag; dog ved vi, at emnet brint ofte har været sat på dagsordenen og fortsat bliver det via deltagere i udvalgsarbejdet.
Anders Fogh Rasmussen (V), 2007-10-02:
Forslaget bemyndiger transport- og energiministeren til at fastsætte regler eller træffe bestemmelser med henblik på at gennemføre eller anvende internationale konventioner og EU-regler om forhold på vejområdet, herunder forordninger, direktiver og beslutninger om tunnelsikkerhed og betalingssystemer.
Ane Halsboe-Jørgensen (S), 2026-02-04:
For jeg er optaget af, at vi faktisk får givet en økonomisk håndsrækning på et tidspunkt, hvor man i lang tid har mærket, at budgetterne strammer til, fordi mad er blevet så dyrt, uanset om det er madpakker, eller om det er pensionistens aftensmad, man handler ind til.
Birthe Rønn Hornbech (V), 2011-01-14:
Jeg kan godt med den viden, jeg igennem de mange år har om, hvordan det her foregår, garantere fru Johanne Schmidt-Nielsen for, at jeg har svært ved at få øje på asylsøgere, og først og fremmest forældre, der vil undlade noget som helst og sky noget som helst middel for at få en opholdstilladelse, uanset hvor meget de end måtte holde barnet foran sig.
Søren Pind (V), 2008-01-23:
Jeg skal derfor på vegne af Venstre, Dansk Folkeparti og Det Konservative Folkeparti stille følgende forslag til vedtagelse: Forslag til vedtagelse Idet Folketinget udtaler sin tillid til regeringen og konstaterer, at der er indgået en asylaftale med en række forbedringer for afviste asylansøgere, specielt i forhold til børns vilkår, opfordres regeringen til at tage de fornødne skridt med henblik på at sikre et flertal i Folketinget bag aftalen.
John Dyrby Paulsen (S), 2011-02-09:
Når ministeren er citeret for, at ministeren »direkte beskylder virksomhederne for at mangle samfundssind« i Berlingske Tidende den 29. januar 2011, vil ministeren så uddybe sit synspunkt og forklare, hvorfor virksomheder, der er kritiske over for regeringens dispositioner, mangler samfundssind?
Jørgen Arbo-Bæhr (EL), 2007-04-10:
Nu kan man jo altid drømme om steg i himlen, men jeg kunne godt – hvis det nu er, at alting tegner så lyst og lykkeligt – tænke mig at høre justitsministeren med hensyn til bare et enkelt eksempel vedrørende en fagforening: 3F Industri og Service København indgiver en anmeldelse til politiet om illegal arbejdskraft.
Torsten Gejl (ALT), 2021-03-03:
Vi kunne starte med en kødafgift, en afgift på diesel og benzin, en afgift på fly – selvfølgelig med social kompensation – som så kan træde i kraft nu eller snarest, og tjene nogle ton CO 2 , mens vi venter på det, som vi jo er enige om er slutmålet, nemlig den ensartede CO 2 -afgift.
Joachim Hoffmann-Petersen (KF), 2025-11-05:
For os i Konservative er der nogle helt grundlæggende principper, vi må stå fast på: Ejendomsretten skal respekteres; ekspropriation kan kun ske, når det er absolut nødvendigt, og med fuld gennemsigtighed; regler skal være proportionale; der skal ikke overimplementeres i forhold til EU-regler, der ikke giver mening i en dansk kontekst.
Jeppe Jakobsen (DF), 2016-06-01:
Jeg er da helt enig i, at på sigt er det jo vigtigt at finde en løsning, hvor Grønland håndterer de her problemer, men for de børn, som lige nu står i situationen, lige nu akut har brug for hjælp, bør man så ikke lade hensynet til dem veje tungere end hensynet til den gode langsigtede løsning?
Svend Auken (S), 2000-05-22:
Hverdagen, og dem er der masser af, er jo hårdt slid i masser af komiteer og arbejde, og der er det vigtigt, at man ikke bare kommer og holder en god tale eller stiller et godt forslag eller er med i den afgørende koalition, men at man har medarbejdere, som på et kompetent grundlag sætter
Maria Reumert Gjerding (EL), 2016-03-03:
Hvis vi går den vej, at vi kan se, det sker, og at katastrofen rammer – og man får ikke noget forvarsel, man har ikke mulighed for lige at rykke ud og fjerne 110 t pesticider og 7 t kviksølv sådan fra den ene dag til den anden, når man kigger i vejrudsigterne – hvad er det så, ordføreren mener vi skal gøre, og hvem skal betale for det?
Christine Antorini (S), 2015-12-04:
Omprioriteringsbidraget betyder jo ret beset, at kommunerne har væsentlig færre penge til skoler, til ældre, til alt det, der er den borgernære velfærd, men så siger ordføreren alligevel: Ahr, men Dansk Folkeparti skal nok sikre at styre pengene, f.eks. over til uddannelse, for i udkantsområderne er der mange, der ikke har en god uddannelse.
Pelle Dragsted (EL), 2015-11-20:
Tænk, hvis man havde spurgt danskerne dengang, så var vi måske sluppet for at sende hundredvis af millioner kroner til kapitalfonde i skattely, vi havde måske haft en bedre bredbåndsdækning ude i Udkantsdanmark, og vi havde måske haft generelt bedre vilkår for telefonkunderne, fordi vi havde bevaret en demokratisk indflydelse på et helt afgørende spørgsmål, nemlig vores teleinfrastruktur.
Anders Fogh Rasmussen (V), 2009-02-25:
Det viser for det første, at de to partier er ude på at øge skatterne her i landet - det er nærmest en tilståelsessag - og det viser for det andet, at Socialdemokraterne har bundet deres handlekraft eller handlefrihed eller handlemulighed til Socialistisk Folkeparti, som jo har sagt, at Socialistisk Folkeparti er imod skattestoppet før, under og efter en skattereform.
Karina Adsbøl (DF), 2012-02-23:
Jeg ved ikke, om ordføreren har været ude på opholdssteder, men det sker jo somme tider, at de her unge mennesker planlægger efter alder, hvordan og hvorledes de skal gå til angreb på den pædagog, og de er meget opmærksomme på, hvem der kan blive straffet, og hvem der ikke kan blive straffet.
Christine Antorini (S), 2010-04-15:
Jeg tror, hvis jeg sådan selv skal tælle det op, at vi mindst tre gange, hvis ikke flere gange, har henvist til de meget præcise ord, der står om faget kristendomsundervisning, for det er jo bl.a. dér, man forholder sig til, hvad forskellen er på, om man får undervisning i, hvad kristendom er, herunder selvfølgelig også kan få undervisning i de forskellige bønner, herunder også gennemgå fadervor, og hvad indholdet i fadervor egentlig er, ligesom man kan gøre det i forhold til andre bønner.
Bodil Kornbek (KRF), 2003-04-24:
Kristeligt Folkeparti har da også sammen med andre partier i Folketinget i flere omgange været med til at give støtte til barmarksværkerne. I 2000 blev der vedtaget en hjælpepakke på 250 mio. kr. til at nedbringe gælden for de nødlidende værker.
Anders Fogh Rasmussen (V), 2002-05-22:
Det er igen hr. Villy Søvndals måde at regne på, der er problematisk, og som jeg havde lejlighed til at sige i en anden sammenhæng i går, understreger det kun behovet for undervisningsministerens planer om at øge det faglige niveau i folkeskolen, ikke mindst i matematikundervisningen, når hr. Villy Søvndal kan få en stigning til at blive en nedskæring.
Line Barfod (EL), 2004-04-16:
Hr. Jann Sjursen kom ikke med nogen argumenter for, hvorfor Kristendemokraterne er imod kollektive rettigheder, og jeg ved godt, at det er man jo også på fagbevægelsesområdet og andet, men i forhold til bolig, hvorfor er Kristendemokraterne imod fondsmodellen og imod de kollektive rettigheder?
Mattias Tesfaye (S), 2020-05-28:
Vi har jo et møde i aftalekredsen, som enten er blevet indkaldt eller meget snart bliver indkaldt – det skal i hvert fald afholdes i næste måned – og hvis der er et ønske fra folk i aftalekredsen om lidt mere dybtgående politiske forhandlinger af de regler, der gælder, så vil jeg opfordre til at tage det op der.
Mattias Tesfaye (S), 2017-02-07:
Det skyldes dog ikke, at kommunalbestyrelsen har svigtet, men at Folketinget har svigtet, da så mange tyrkiske, kurdiske og pakistanske fremmedarbejdere fik udleveret nøglerne til de store lejligheder, der ikke kunne lejes ud i 1970'erne, da renterne steg dramatisk, da Dansk Flygtningehjælp blev ved med at låne penge ud til de bosniske familier, der ville flytte til Brøndby Strand.
Jesper Langballe (DF), 2009-04-17:
Jeg vil gentage det eksempel og den analogi, jeg brugte, at man kunne forestille sig, at nogle under nazismen ville samle sig til en resolution imod nazismen, og at der så var nogle, der sagde: Nej, den kan jeg ikke skrive under på, fordi den nævner nazismens jødeforfølgelser, og det er måske nok virkeligt, men det er ikke interessant.
Morten Bødskov (S), 2012-01-17:
Baggrunden for denne særlige forældelsesregel er bl.a., at et barn på grund af et nært forhold til krænkeren eller på grund af andre omstændigheder i visse tilfælde først som voksen er i stand til at varetage sine egne interesser og reagere på det misbrug, som vedkommende har været udsat for som barn.
Mike Legarth (KF), 2011-03-22:
Såfremt den enkelte kommune mener, at forholdene omkring deres drikkevandsforsyning er af en sådan karakter, at 25 m ikke er nok, står det kommunerne frit for at udlægge et større areal, og med finansloven for 2011 er der sat midler af til, at der kan ydes tilskud til kommunerne, hvis de ønsker at plante træer og buske på de områder, der er udlagt til drikkevandsforsyning.
Sophie Løhde (V), 2010-03-02:
Derfor undrer jeg mig en lille smule over, når der i enighed er indgået en fælles aftale mellem alle Folketingets partier på nær Enhedslisten om at etablere et kommunalt baseret tilsyn og en kommunalt baseret godkendelsesordning, hvorfor man så ikke venter og ser, hvad der rent faktisk bliver fremlagt i fællesskab af ministeriet og Kommunernes Landsforening, som har siddet og givet det den her udformning.
Ane Halsboe-Jørgensen (S), 2015-04-28:
Men som jeg sagde i min ordførertale, tror jeg på, at det faktisk betyder noget i praksis, at det ikke er trukket ned over hovedet på kommunerne, men at vi via nogle aftaler, via en dialog, har fået kommunerne til at indse, at det her er nødvendigt – har fået rejst en debat, har synliggjort, hvad kommunerne egentlig må – og så tror jeg også meget stærkere på, at de rent faktisk går op i, at det bliver kontrolleret, og at det bliver sanktioneret og dermed ikke bare er ord på et stykke papir.
Christian H. Hansen (DF), 1998-05-07:
Jeg bliver nødt til at spørge hr. Poul Erik Dyrlund: Hvad er det for indgreb, der kommer, og hvor meget vil det betyde for den enkelte? Vi i Dansk Folkeparti mener, at man hellere skulle have lavet nogle nålestiksindgreb, så vi havde sikret dyrevelfærden, som regeringen jo har siddet overhørig, lige siden konflikten brød ud, at man havde sikret hospitalerne, og at man havde sikret vores medicinforsyning herhjemme.
Johanne Schmidt-Nielsen (EL), 2015-11-03:
For regeringen har jo fremsat to lovforslag med meget vidtrækkende konsekvenser: Over de næste par år er det 7 mia. kr., der skal skæres ude i kommunerne, og det kan altså ikke gennemføres, uden det får alvorlige, mærkbare konsekvenser i vores vuggestuer, vores børnehaver, vores ældrepleje og vores folkeskoler, sådan som Venstres egne borgmestre i øvrigt også har været ude at sige.
Thomas Adelskov (S), 2008-02-27:
Efter 1 måned eller efter den første dag eller efter 3 måneder - det var måske rimeligt, at man sagde, det skulle være efter 3 måneder - skal alle arbejdsgivere, der har en medarbejder eller flere medarbejdere, der skal have supplerende dagpenge, pr. medarbejder betale en afgift på 1.000 kr., 1.500 kr. eller 2.000 kr., hvis regeringen synes det er i orden, for så ville arbejdsgiveren skulle tage stilling til, om man helst vil betale en afgift eller fuld løn til medarbejderen.
Benny Engelbrecht (S), 2008-01-30:
Det er fuldstændig korrekt, at der i forbindelse med det kontorhotel, der er i Sønderborg, er taget initiativ til udlevering af netop nummerplader - det er jeg også bekendt med - men et af problempunkterne er, at der er en utrolig begrænset åbningstid for selv samme kontor.
Kristian Thulesen Dahl (DF), 2000-12-13:
Der var diskussion undervejs og også efterfølgende på foranledning af den britiske premierminister, Tony Blair, debat om, om man kunne køre videre med den her form, altså hvor man mødes og debatterer dage og nætter, og så ender det med en stor traktat, som landene efterfølgende skal ratificere. Mener statsministeren, at det er betryggende, at man fortsat har den form for forhandlinger om emner af den her karakter?
Ole Birk Olesen (LA), 2021-12-22:
Det seneste udbud af Thor Havvindmøllepark vil føre til, at statskassen tjener penge på, at der er nogle private, der vil betale for at få lov til at stille vindmøller op på vores fælles hav, så derfor er den aftale, som er en del af finanslovsaftalen her, hvor aftalepartierne har besluttet sig for, at der skal udbydes flere havvindmøllegrunde, som staten så kan tjene penge på i fremtiden, jo en aftale om noget, som alle Folketingets partier har lyst til at gøre.
Mette Frederiksen (S), 2020-01-21:
Jeg synes jo ikke, vi gør tingene i forkert rækkefølge, og det håber jeg så jeg kan sige på vegne af alle de partier, som jo er langt hovedparten af Folketingets partier, der står bag, for selvfølgelig kan man opstille en ambition, før man går i gang med de konkrete redskaber.
Niels Helveg Petersen (RV), 2000-11-02:
Hen ved 800 millioner mennesker har nu adgang til at indbringe sager for Domstolen, og de nye medlemslande har i vidt omfang en anden politik og social baggrund og infrastruktur end de gamle medlemslande. Det er vigtigt at fastholde Europarådets identitet i denne sammenhæng.
Jakob Engel-Schmidt (V), 2017-02-07:
Altså, sandhedsværdien af den er jeg bestemt ikke bekendt med, for jeg kommer desværre sjældent i Brøndby Strand, ligesom jeg ved, at ordføreren sjældent, nej, ikke sjældent, men måske mindre ofte frekventerer nogle af de belastede boligområder, der ligger længere nordpå i samme område.
Martin Henriksen (DF), 2008-05-16:
Det kunne være meget rart at få at vide, også for dem, der sidder og følger debatten, og for vælgerne generelt, om det her bare er en generel lempelse, og om det ikke bare er udtryk for, at man ønsker at vende tilbage til den udlændingepolitik, som har medført nogle af de massive integrationsproblemer, som vi ser i det danske samfund.
Lisbeth Bech Poulsen (SF), 2012-12-12:
Der står jo i mange aviser, at vi politikere slet ikke er gode nok til at diskutere EU, Europa og alle de ting, der foregår, og at det er et af hovedproblemerne, i forbindelse med at befolkningen heller ikke interesserer sig nok for det og måske heller ikke kan gennemskue det.
Jens Joel (S), 2021-11-11:
Men det er klart, at det selvfølgelig ikke er ønskeligt eller hensigtsmæssigt, at vi skal hastebehandle, og derfor har det her lovforslag så kort en varighed som muligt, og efter drøftelse med Folketingets partier vil vi også indstille, at gyldigheden kun er frem til umiddelbart før jul, og at undervisningsministeren så i næste uge fremsætter et lovforslag, som kan behandles helt efter standardproceduren, og som kan håndtere, hvordan vi sikrer nødundervisningen på den anden side af den 23. december.
Sandy Brinck (S), 2004-11-05:
Det anmeldte tilsyn skulle øge beboernes og/eller de pårørendes muligheder for at forberede sig til mødet med kommunen, så der ikke kun blev sat fokus på de forhold, kommunen udvalgte til kontrol, men også fokus på de forhold, som de pågældende beboere syntes var vigtige i deres hverdag.
Arne Melchior (CD), 2001-04-24:
Jo, jeg vil da meget gerne have en plads i det, men jeg har såmænd nok at lave. Det er jo også kun de fem største partier, der har pladser i Folketingets Præsidium, dem har jeg også tillid til, og vi kan jo ikke alle sammen være alle vegne. Jeg kan ikke se, at kontrollen på nogen måde bliver væsentlig bedre, fordi der sidder flere partier.
Marcus Knuth (KF), 2021-01-22:
Så har vi bagsiden af medaljen, og det er måske nok mere det, fru Pia Kjærsgaard mener med sit spørgsmål til hr. Karsten Hønge, nemlig de mange, der er kommet hertil fra altovervejende muslimske lande gennem asylsystemet gennem de sidste årtier – måske med 1983 som startskuddet.